**Kjære foreldre til …….(*pasientnavn*)**

Barn i alderen 5–11 år har svært lav sannsynlighet for å bli innlagt sykehus på grunn av covid-19 infeksjon, også de med alvorlig grunnsykdom. Enkelte barn med alvorlig grunnsykdom kan likevel ha nytte av den beskyttelsen koronavaksinen gir, og det kan også bidra til at de lettere kan delta på skole og aktiviteter.

Folkehelseinstituttet (FHI) i Norge har derfor utvidet rådene om vaksinasjon mot koronavirus til også gjelde enkelt grupper barn i alderen 5 til 11 år med alvorlige grunnsykdommer.

Grunnsykdommer hos barn i alder 5-11 år som gjør at man kan få tilbud om koronavaksine vil være

* Organtransplantasjon (f.eks. hjerte, nyre, lever etc.).
* Immunsvikt (f.eks. medfødt immunsvikt eller bruk av medikamenter som gir betydelig systemisk immunsuppresjon)
* Hematologisk kreftsykdom (f.eks. leukemi, lymfom) siste fem år
* Annen aktiv kreftsykdom, pågående eller nylig avsluttet (innen siste seks måneder) behandling mot kreft - spesielt immundempende behandling, strålebehandling mot lungene eller cellegift
* Nevrologiske sykdommer eller muskelsykdommer som medfører nedsatt hostekraft eller nedsatt lungefunksjon
* Kronisk nyresykdom med betydelig nedsatt nyrefunksjon
* Alvorlig hjertesykdom (barn med hjertesvikt, alvorlig pulmonal hypertensjon, cyanose, ettkammer-sykdom/«Fontan-barn»)
* Alvorlig lungesykdom (f.eks. cystisk fibrose, svært alvorlig astma med forverringer som har behøvd akutt sykehusinnleggelse siste året)
* Annen svært alvorlig sykdom. Vaksinasjon i slike tilfeller vurderes individuelt av barnelege.

Jeg skriver dette brevet til dere fordi jeg oppfatter at deres barn tilhører en av disse gruppene barn. All vaksinasjon skjer i kommunehelsetjenesten. Siden vaksinasjonstilbudet gjelder relativt få barn, er det sentralisert til noen få geografisk spredte kommuner i hvert fylke. Jeg har meldt inn behovet for vaksinasjon til ………. (*kommune med vaksinasjonstilbud*). Ta kontakt med meg dersom du har spørsmål eller ønsker å diskutere behovet for vaksinasjon. Du kan også sjekke med vaksinasjonskontoret i din kommune hvor nærmeste vaksinasjonskontor for barn i alderen 5-11 år er.

All vaksinasjon er frivillig. Ved felles foreldreansvar må begge foresatte samtykke til vaksinasjon. Samtykke skjema finner du på FHI sine [nettsider](https://www.fhi.no/publ/skjema/samtykkeskjema---vaksinasjon-av-barn-unge-under-16-ar/).

MVH

Lege…

Avdeling/Kontor….